I juli 1859 ble det sendt ut aksjeinnbydelse til «anskaffelse af et dampfartøy afpasset etter lokaliteter og distriktets behov». Til minne om kanalbygger Engebret Soot sjøsattes båten som bærer hans navn 11. oktober 1862. Båten har byggenr. 1 på ved Nylands Mek. Verksted og kostet da 6 000 spesidaler (ca. 24 000 norske kroner). Båten ble frem til 1877 brukt som slepebåt for tømmer og transport av gods og passasjerer. Etter en ombygging som ga den akterlugar gikk den i regelmessig trafikk 6 dager i uken mellom Skulerud og Tistedal. Ruten ble overtatt av DS «Turisten» i 1887.